ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
കുറ്റകൃത്യങ്ങളുമായി ബന്ധപ്പെട്ട കാര്യങ്ങളില് പരസ്പര നിയമസഹായം സംബന്ധിച്ച് ഇന്ത്യയും പോളണ്ടും തമ്മിലുള്ള ഉടമ്പടിക്ക് കേന്ദ്ര മന്ത്രിസഭ അംഗീകാരം നല്കി
പരസ്പരമുള്ള നിയമപരമായ സഹായത്തിലൂടെ ഭീകരവാദവുമായി ബന്ധപ്പെട്ട കുറ്റകൃത്യങ്ങള് ഉള്പ്പെടെ അന്വേഷണത്തിലും പ്രോസിക്യൂഷനിലും ഇരുരാജ്യങ്ങളുടെയും കഴിവും ഫലപ്രാപ്തിയും വര്ദ്ധിപ്പിക്കുക എന്ന ലക്ഷ്യത്തോടെ റിപ്പബ്ലിക് ഓഫ് ഇന്ത്യയും പോളണ്ടും തമ്മില് ക്രിമിനല് കാര്യങ്ങളിലെ പരസ്പര നിയമസഹായം സംബന്ധിച്ച ഉടമ്പടിക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പ്രയോജനങ്ങള്:
കുറ്റകൃത്യങ്ങളുടെ കാര്യങ്ങളില് സഹകരണത്തിലൂടെയും പരസ്പര നിയമസഹായത്തിലൂടെയും കുറ്റകൃത്യങ്ങളുടെ അന്വേഷണത്തിലും പ്രോസിക്യൂഷനിലും ഇരു രാജ്യങ്ങളുടെയും ഫലപ്രാപ്തി വര്ദ്ധിപ്പിക്കാനാണ് ഉടമ്പടി ലക്ഷ്യമിടുന്നത്. അതിര്ത്തികടന്നുള്ള കുറ്റകൃത്യങ്ങളുടെയും ഭീകരവാദവുമായി അതിനുള്ള ബന്ധങ്ങളുടെയും പശ്ചാത്തലത്തില്, കുറ്റകൃത്യങ്ങളുടെ അന്വേഷണത്തിലും പ്രോസിക്യൂഷനിലും അതോടൊപ്പം കുറ്റകൃത്യങ്ങളുടെ കാരണക്കാരെയും വരുമാനമാര്ഗ്ഗവും അതായത് സാമ്പത്തികഭീകരവാദം കണ്ടെത്തുന്നതിലും കണ്ടെത്തുന്നതിലും തടയുന്നതിലും കണ്ടുകെട്ടുന്നതിലും പോളണ്ടുമായുള്ള ഉഭയകക്ഷി സഹകരണത്തിന് ഒരു വിശാലമായ നിയമ ചട്ടക്കൂട് ഈ നിര്ദ്ദിഷ്ട ഉടമ്പടിനല്കും.
ഉടമ്പടിയില് ഒപ്പുവെച്ച് അംഗീകരിച്ചതിന് ശേഷം, ഇന്ത്യയില് ഉടമ്പടിയുടെ വ്യവസ്ഥകള്ക്ക് പ്രാബല്യം നല്കുന്നതിനായി 1973ലെ ക്രിമിനല് നടപടിചട്ടങ്ങളിലെ പ്രസക്തമായ വ്യവസ്ഥകള്ക്ക് കീഴില് അനുയോജ്യമായ ഗസറ്റ് വിജ്ഞാപനങ്ങള് പുറപ്പെടുവിക്കും. ഗവണ്മെന്റ് മേഖലയ്ക്ക് പുറത്തുള്ള പൊതുജനങ്ങള്ക്ക് ഗസറ്റ് വിജ്ഞാപനം ലഭ്യമാകുകയും ഇത് ക്രിമിനല് കാര്യങ്ങളില് ഇന്ത്യയും പോളണ്ടും തമ്മില് പരസ്പര നിയമസഹായം നല്കുന്ന മേഖലയില് പരസ്പര സഹകരണത്തെക്കുറിച്ചുള്ള കൂടുതല് അവബോധവും സുതാര്യതയും ഉണ്ടാക്കും.
പോളണ്ട് ഉള്പ്പെടുന്ന ക്രിമിനല് പ്രവര്ത്തനങ്ങള് കൈകാര്യം ചെയ്യുന്നതില് ഇത് ഇന്ത്യയുടെ കാര്യക്ഷമത വര്ദ്ധിപ്പിക്കും. ഒരിക്കല് പ്രവര്ത്തനക്ഷമമായാല്, സംഘടിത കുറ്റവാളികളുടെയും ഭീകരവാദികളുടെയും പ്രവര്ത്തനരീതികളെക്കുറിച്ചുള്ള മികച്ച അറിവുകളും ഉള്ക്കാഴ്ചകളും നേടുന്നതിന് ഉടമ്പടി സഹായകമാകും. ആഭ്യന്തര സുരക്ഷാ മേഖലയിലെ നയപരമായ തീരുമാനങ്ങള് മികച്ചതാക്കാന് ഇവ ഉപയോഗിക്കുകയും ചെയ്യാം.
പ്രധാനമന്ത്രിയുടെ ഓഫീസ്
മിസോറാമിലെ പാലം അപകടത്തിൽ ഉണ്ടായ ജീവഹാനിയിൽ പ്രധാനമന്ത്രി അനുശോചനം രേഖപ്പെടുത്തി
ദുരിതബാധിതർക്ക് പി എം എന് ആര് എഫില് നിന്ന് ധനസഹായം പ്രഖ്യാപിച്ചു
മിസോറാമിൽ പാലം അപകടത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
മരിച്ചവരുടെ അടുത്ത ബന്ധുക്കള്ക്ക് 2 ലക്ഷം രൂപയും സംഭവത്തില് പരിക്കേറ്റവര്ക്ക് 50,000 രൂപയും പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്ന് പ്രധാനമന്ത്രി സഹായധനം പ്രഖ്യാപിച്ചിട്ടുണ്ട്.
പ്രധാനമന്ത്രിയുടെ ഓഫീസ് എക്സിൽ പോസ്റ്റ് ചെയ്തു :
മിസോറാമിലെ പാലം അപകടത്തിൽ ഉണ്ടായ ജീവഹാനിയിൽ അഗാധമായ ദുഃഖമുണ്ട്. പ്രിയപ്പെട്ടവരെ നഷ്ടപ്പെട്ട കുടുംബങ്ങള്ക്ക് എന്റെ അനുശോചനം. പരിക്കേറ്റവർ വേഗം സുഖം പ്രാപിക്കട്ടെ. രക്ഷാപ്രവർത്തനം പുരോഗമിക്കുകയാണ്, ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ട്.
മരിച്ചവരുടെ അടുത്ത ബന്ധുക്കള്ക്ക് 2 ലക്ഷം രൂപയും സംഭവത്തില് പരിക്കേറ്റവര്ക്ക് 50,000 രൂപയും നൽകുമെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു.
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങൾ
ന്യൂഡൽഹി, ജൂൺ 27, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 32.17 കോടി വാക്സിൻ ഡോസുകൾ
കഴിഞ്ഞ 24 മണിക്കൂറിനുള്ളിൽ ഇന്ത്യ 64.25 ലക്ഷം വാക്സിൻ ഡോസുകൾ നൽകി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 50,040 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 5,86,403 ആയി കുറഞ്ഞു
ചികിത്സയിലുള്ളവരുടെ എണ്ണം മൊത്തം കേസുകളുടെ 1.94%
രാജ്യത്താകമാനം ഇതുവരെ 2,92,51,029 പേര് രോഗമുക്തരായി
കഴിഞ്ഞ 24 മണിക്കൂറിനിടെ 57,944 പേര് സുഖം പ്രാപിച്ചു
തുടര്ച്ചയായ 45-ആം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.75% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.91% ശതമാനമാണ്
പ്രതിദിന രോഗസ്ഥിരീകരണ നിരക്ക് 2.82%, തുടര്ച്ചയായ 20-ആം ദിവസവും 5 ശതമാനത്തില് താഴെ
പരിശോധന ശേഷി ഗണ്യമായി വര്ധിപ്പിച്ചു - ആകെ നടത്തിയത് 40.42 കോടി പരിശോധനകള്
(Visitor Counter : 99
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഹര് ഘർ തിരംഗ; പോസ്റ്റ് ഓഫീസുകൾ ദേശിയ പതാകകൾ 25 രൂപക്ക് വിൽക്കുന്നു; ഡെലിവറി ചാർജ് ഈടാക്കാതെ എല്ലാ ഇടങ്ങളിൽ എത്തിച്ചു നൽകുന്നു
രാജ്യത്തുള്ള എല്ലാ പൗരന്മാർക്കും ദേശിയ പതാകകൾ എളുപ്പത്തിൽ ലഭ്യമാക്കുന്നിതിനായി രാജ്യത്തുടനീളമുള്ള പോസ്റ്റ് ഓഫീസുകൾ ദേശിയ പതാകകൾ, ഒന്നിന് 25 രൂപ എന്ന നിരക്കിൽ വിൽക്കുന്നു.
പതാകകൾ ഓൺലൈനായും നിരവധി പൗരന്മാർ ഓർഡർ ചെയ്യുണ്ട്. ഇ-പോസ്റ്റ് ഓഫീസ് പോർട്ടൽ വഴി ആണ് ഇത് . ഇങ്ങനെ ഓർഡർ ചെയ്യുന്ന പതാകകൾ ഡെലിവറി ചാർജ് ഈടാക്കാതെ ഇന്ത്യയിലെ എല്ലാ ഇടങ്ങളിൽ തപാൽ വകുപ്പ് എത്തിച്ചു നൽകുന്നു.
ഓൺലൈനായി ഓർഡർ ചെയ്യുന്ന പതാകകൾ കൃത്യ സമയത്തുതന്നെ ലഭിക്കുന്നതിനായി, എല്ലാ പൗരന്മാരും അവരുടെ ഓൺലൈൻ ഓർഡറുകൾ 2022 ഓഗസ്റ്റ് 12 അര്ദ്ധരാത്രിക്ക് മുൻപ് നൽകാമെന്ന് അപേക്ഷിക്കുന്നു.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
അരുണാചൽ പ്രദേശിലും സിക്കിമിലും പ്രസരണവും വിതരണവും ശക്തിപ്പെടുത്തുന്നതിനുള്ള പുതുക്കിയ മതിപ്പ് ചെലവിന് കേന്ദ്ര മന്ത്രിസഭ അംഗീകാരം നൽകി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യങ്ങൾക്കായുള്ള കേന്ദ്ര മന്ത്രിസഭാ സമിതി , അരുണാചൽ പ്രദേശ്, സിക്കിം സംസ്ഥാനങ്ങളുടെ സാമ്പത്തിക വികസനത്തിനായുള്ള ഒരു സുപ്രധാന ചുവടുവെപ്പിലൂടെ . അരുണാചൽ പ്രദേശിലും സിക്കിമിലും പ്രക്ഷേപണവും വിതരണവും ശക്തിപ്പെടുത്തുന്നതിനുള്ള സമഗ്ര പദ്ധതിയുടെ 9129.32 കോടി രൂപയ്ക്കുള്ള പുതുക്കിയ മതിപ്പു ചെലവിന് അനുമതി നൽകി.
സിക്കിം, അരുണാചൽ പ്രദേശ് എന്നിവയുമായി സഹകരിച്ച് വൈദ്യുതി മന്ത്രാലയത്തിന് കീഴിലുള്ള പൊതുമേഖലാ സ്ഥാപനമായ പവർഗ്രിഡ് വഴിയാണ് പദ്ധതി നടപ്പാക്കുന്നത്. പദ്ധതി 2021 ഡിസംബറോടെ ഘട്ടംഘട്ടമായി കമ്മീഷൻ ചെയ്യാനാണ് ലക്ഷ്യമിടുന്നത്. കമ്മീഷൻ ചെയ്ത ശേഷം, നിലവിൽ വരുന്ന പ്രസരണ വിതരണ സംവിധാനം അതത് സംസ്ഥാന വിതരണ സംവിധാനത്തിന്റെ ഉടമസ്ഥതയിലും പരിപാലനത്തിലും ആയിരിക്കും.
അരുണാചൽ പ്രദേശിന്റെയും സിക്കിമിന്റെയും സമ്പൂർണ്ണ സാമ്പത്തിക വികസനത്തിനായുള്ള ഗവണ്മെന്റിന്റെ പ്രതിബദ്ധത , വിദൂര പ്രദേശങ്ങളിലേക്ക് ഗ്രിഡ് കണക്റ്റിവിറ്റി നൽകിക്കൊണ്ട് സംസ്ഥാനങ്ങളിലെ അന്തർസംസ്ഥാന പ്രസരണ, വിതരണ പശ്ചാത്തല സൗകര്യം ശക്തിപ്പെടുത്തുക എന്നിവയാണ് പദ്ധതിയുടെ പ്രധാന ലക്ഷ്യം.
ഈ പദ്ധതി നടപ്പാക്കുന്നത്തിലൂടെ വിശ്വസനീയമായ ഒരു പവർ ഗ്രിഡ് സൃഷ്ടിക്കുകയും വരാനിരിക്കുന്ന ലോഡ് സെന്ററുകളിലേക്കുള്ള സംസ്ഥാനങ്ങളുടെ കണക്റ്റിവിറ്റി മെച്ചപ്പെടുത്തുകയും അങ്ങനെ ഗ്രിഡ് കണക്റ്റുചെയ്ത വൈദ്യുതിയുടെ ആനുകൂല്യങ്ങൾ വിദൂരസ്ഥലങ്ങൾ , അതിർത്തി പ്രദേശങ്ങൾ ഉൾപ്പെടെയുള്ള ഗ്രാമങ്ങളിലേക്കും പട്ടണങ്ങളിലേക്കും ഗുണഭോക്താക്കളായ അരുണാചൽ പ്രദേശിലെയും സിക്കിമിലെയും .
എല്ലാ വിഭാഗം ഉപഭോക്താക്കളിലേക്കും വ്യാപിപ്പിക്കുകയും ചെയ്യും.
ഈ പദ്ധതി ഈ സംസ്ഥാനങ്ങളുടെ ആളോഹരി വൈദ്യുതി ഉപഭോഗം വർദ്ധിപ്പിക്കുകയും മൊത്തം സാമ്പത്തിക വികസനത്തിന് കാരണമാവുകയും ചെയ്യും.
നടപ്പാക്കൽ ഏജൻസികൾ അവരുടെ നിർമ്മാണ പ്രവർത്തനങ്ങൾക്കിടയിൽ ഗണ്യമായ തോതിൽ പ്രാദേശിക മനുഷ്യശക്തിയെ നിയമിക്കുന്നു, ഇത് വിദഗ്ധരും അവിദഗ്ദ്ധരുമായ പ്രാദേശിക മനുഷ്യശക്തിക്കായി ധാരാളം തൊഴിലവസരങ്ങൾ സൃഷ്ടിക്കുന്നു.
പൂർത്തിയാക്കിയതിന് ശേഷം, ആസ്തികൾ പുതിയ സ്ഥാപനങ്ങളായതിനാൽ, പൊതുവായ മാനദണ്ഡങ്ങൾക്കനുസൃതമായി പ്രവർത്തനത്തിനും പരിപാലനത്തിനും അധിക പ്രാദേശിക മനുഷ്യശക്തി ആവശ്യമാണ്, ഇത് സംസ്ഥാനങ്ങൾക്ക് ഗണ്യമായ അധിക പ്രാദേശിക തൊഴിലവസരങ്ങൾ സൃഷ്ടിക്കുന്നു.
പശ്ചാത്തലം:
കേന്ദ്ര ഊർജ്ജ മന്ത്രാലയത്തിന്റെ കേന്ദ്രമേഖല പദ്ധതി പദ്ധതിയായി 2014 ഡിസംബറിൽ ഈ പദ്ധതിക്ക് തുടക്കത്തിൽ അംഗീകാരം ലഭിച്ചു. പദ്ധതിയുടെ മുഴുവൻ ചെലവും വൈദ്യുതി മന്ത്രാലയത്തിന്റെ പദ്ധതി പദ്ധതിയിലൂടെ കേന്ദ്ര ഗവണ്മെന്റ് വഹിക്കും
പ്രധാനമന്ത്രിയുടെ ഓഫീസ്
കേന്ദ്ര-സംസ്ഥാന ശാസ്ത്ര കോണ്ക്ലേവ് പ്രധാനമന്ത്രി ഉദ്ഘാടനം ചെയ്യും
രാജ്യത്തിന്റെ വിവിധ ഭാഗങ്ങളില് നിന്നുള്ള ശാസ്ത്ര-സാങ്കേതിക മന്ത്രിമാരും സെക്രട്ടറിമാരും പരിപാടിയില് പങ്കെടുക്കും
ശാസ്ത്ര-സാങ്കേതികവിദ്യ രംഗത്ത് നവീകരണം സൃഷ്ടിക്കുന്നതിന് ലക്ഷ്യമിട്ടാണ് ഇത്തരത്തിലുള്ള ആദ്യ കോണ്ക്ലേവ് നടത്തുന്നത്.
പ്രധാനമന്ത്രി നരേന്ദ്ര മോദി നാളെ രാവിലെ 10ന് വീഡിയോ കോണ്ഫറന്സ് വഴി കേന്ദ്ര-സംസ്ഥാന ശാസ്ത്ര കോണ്ക്ലേവ് ഉദ്ഘാടനംചെയ്യും. അദ്ദേഹം സദസിനെ അഭിസംബോധനയും ചെയ്യും.
രാജ്യത്ത് നൂതനാശയങ്ങളും സംരംഭകത്വവും സുഗമമാക്കുന്നതിനുള്ള പ്രധാനമന്ത്രിയുടെ നിരന്തര പരിശ്രമങ്ങള്ക്കനുസൃതമായി, രാജ്യത്തുടനീളം വലിയ തോതില് ശാസ്ത്ര, സാങ്കേതിക രംഗത്ത് ആധുനികത  സൃഷ്ടിക്കുന്നതിന് കേന്ദ്രത്തെയുംസംസ്ഥാനങ്ങളെയും ഏകോപിപ്പിച്ച് സഹകരണ സംവിധാനങ്ങള് ശക്തിപ്പെടുത്തും.
ഇതുമായി ബന്ധപ്പെട്ട് അഹമ്മദാബാദിലെ സയന്സ് സിറ്റിയില് 2022 സെപ്റ്റംബര് 10, 11 തീയതികളില് ദ്വിദിന കോണ്ക്ലേവ് നടക്കും. എസ്ടിഐ വിഷന് 2047 ഉള്പ്പെടെ വിവിധ വിഷയാധിഷ്ഠിത മേഖലകളിലെ സെഷനുകള് ഇതില് ഉള്പ്പെടും. ഭാവിയിലെ വളര്ച്ചാപാതകളും സംസ്ഥാനങ്ങളിലെ എസ്.ടി.ഐ.ക്കായുള്ള കാഴ്ചപ്പാടും; ആരോഗ്യം - എല്ലാവര്ക്കും ഡിജിറ്റല് ആരോഗ്യപരിചരണം; 2030 ഓടെ ഗവേഷണ വികസന മേഖലയിലെ സ്വകാര്യമേഖലയിലെ നിക്ഷേപം ഇരട്ടിയാക്കല് എന്നിവ ഇതിന്റെ ഭാഗമായി ചര്ച്ച ചെയ്യും. കൃഷി- കര്ഷകരുടെ വരുമാനം മെച്ചപ്പെടുത്തുന്നതിനുള്ള സാങ്കേതിക ഇടപെടലുകള്; വെള്ളം - കുടിവെള്ളം ഉത്പാദിപ്പിക്കുന്നതിനുള്ളനൂതനാശയം; ഊര്ജ്ജം- ഹൈഡ്രജന് ദൗത്യത്തില് എസ് ആന്ഡ് ടി പങ്ക്, എല്ലാവര്ക്കും ശുദ്ധമായ ഊര്ജ്ജം തുടങ്ങിയ വിഷയങ്ങളുംചര്ച്ച ചെയ്യപ്പെടും.
ഗുജറാത്ത് മുഖ്യമന്ത്രി, കേന്ദ്ര ശാസ്ത്ര സാങ്കേതിക മന്ത്രാലയ ചുമതലയുള്ള  മന്ത്രിമാര്, സംസ്ഥാനങ്ങളുടെയുംകേന്ദ്രഭരണ പ്രദേശങ്ങളുടെയും സെക്രട്ടറിമാര്, വ്യവസായ പ്രമുഖര്, സംരംഭകര്, എന്ജിഒകള്, യുവ ശാസ്ത്രജ്ഞര്, വിദ്യാര്ത്ഥികള്എന്നിവര് കോണ്ക്ലേവില് പങ്കെടുക്കും.
--ND--
(
രാജ്യരക്ഷാ മന്ത്രാലയം
130 -ാമത് ഡ്യൂറാണ്ട് കപ്പ് എഡിഷൻ- 2021 സെപ്റ്റംബർ 05 മുതൽ ഒക്ടോബർ 03 വരെ കൊൽക്കത്തയിൽ നടക്കും.
ന്യൂ ഡൽഹി : 12 ഓഗസ്റ് ,2021
കോവിഡ് -19 മഹാമാരി സൃഷ്ടിച്ച ഒരു വർഷത്തെ ഇടവേളയ്ക്ക് ശേഷംഏഷ്യയിലേയും ,ലോകത്തിലേയും ഏറ്റവും പഴക്കമേറിയ ഫുട്ബോൾ ടൂർണമെന്റായ ഡ്യൂറാൻഡ് കപ്പ് തിരിച്ചുവരവിനൊരുങ്ങുന്നു.ഓൾ ഇന്ത്യ ഫുട്ബോൾ ഫെഡറേഷൻ , IFA , പശ്ചിമ ബംഗാൾ സർക്കാർ എന്നിവയുടെ ചലനാത്മകമായ പിന്തുണയോടെ, ഡ്യുറാൻഡ് കപ്പിന്റെ 130 -ാമത് പതിപ്പ് ഒരു സുപ്രധാന സംഭവമായി മാറും എന്നാണ് പ്രതിക്ഷ .
പശ്ചിമബംഗാൾ തലസ്ഥാനം നാല് ആഴ്ച നീളുന്ന ടൂർണമെന്റിന് ആതിഥേയത്വം വഹിക്കും.കൊൽക്കത്തയിലും പരിസരത്തും വിവിധ വേദികളിലായി നടക്കുന്ന മത്സരങ്ങൾ 2021 സെപ്റ്റംബർ 05 മുതൽ 03 ഒക്ടോബർ വരെ നടത്താനാണ് തീരുമാനിച്ചിട്ടുള്ളത് . സേനകളിൽ നിന്നുള്ള നാല് ടീമുകൾ ഉൾപ്പെടെ രാജ്യത്തുടനീളമുള്ള 16 ടീമുകൾ മത്സരത്തിൽ പങ്കെടുക്കും.
IE
(Visitor Counter : 211
പ്രധാനമന്ത്രിയുടെ ഓഫീസ്
യുഎസ് കോണ്ഗ്രസ് അംഗം ജോണ് ലൂയിസിന്റെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
(യുഎസ് കോണ്ഗ്രസ് അംഗം ജോണ് ലൂയിസിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്രമോദി അനുശോചനം രേഖപ്പെടുത്തി.
''പൗരാവകാശം, അഹിംസ, ഗാന്ധിയന് മൂല്യങ്ങള് എന്നിവയുടെ മുന്നണിപ്പോരാളിയായ യുഎസ് കോണ്ഗ്രസ് അംഗം ജോണ് ലൂയിസിന്റെ വേര്പാടില് ഞങ്ങള് ദുഃഖിക്കുന്നു. അദ്ദേഹത്തിന്റെ പാരമ്പര്യം ശാശ്വതമായും പ്രചോദനമായും തുടരും''- ട്വിറ്ററില് പ്രധാനമന്ത്രി കുറിച്ചു.
പ്രധാനമന്ത്രിയുടെ ഓഫീസ്
ഐ.ഐ.ടി. റൂര്ക്കി സംഘടിപ്പിച്ച ഒന്നാമത് ജയ്കൃഷ്ണ സ്മാരക പ്രഭാഷണ ചടങ്ങിനെ പ്രധാനമന്ത്രിയുടെ പ്രിന്സിപ്പല് സെക്രട്ടറി അഭിസംബോധന ചെയ്തു
ഐ.ഐ.ടി. റൂര്ക്കി സംഘടിപ്പിച്ച ഒന്നാമത് ജയ്കൃഷ്ണ സ്മാരക പ്രഭാഷണ ചടങ്ങിനെ പ്രധാനമന്ത്രിയുെട പ്രിന്സിപ്പല് സെക്രട്ടറി ശ്രീ. പി.കെ.മിശ്ര അഭിസംബോധന ചെയ്തു. കോവിഡ്-19ഉം ഇന്ത്യയില് ദുരന്ത പരിപാലനത്തിന്റെ ഭാവിയും എന്നതിനെ കുറിച്ചായിരുന്നു പ്രഭാഷണം.
ദുരന്ത പരിപാലനത്തിന്റെ സാധ്യത വര്ധിച്ചതായി പ്രിന്സിപ്പല് സെക്രട്ടറി ചൂണ്ടിക്കാട്ടി. അതിന്റെ സാധ്യതകള് വര്ധിച്ചുവെന്നും പല വിഷയങ്ങള് അതില് ഉള്പ്പെട്ടിട്ടുണ്ടെന്നും ഒരു ഇടുങ്ങിയ വിഷയമായല്ല അതു പരിഗണിക്കപ്പെടുന്നതെന്നും അദ്ദേഹം കൂട്ടിച്ചേര്ത്തു.
മഹാവ്യാധി നിമിത്തമുണ്ടായ സാഹചര്യങ്ങളെ നേരിടുന്നതിനായി കൈക്കൊള്ളേണ്ട ഭാവികാല നടപടികളെക്കുറിച്ച് ശ്രീ. മിശ്ര ഊന്നിപ്പറഞ്ഞു. കോവിഡ്- 19 മഹാവ്യാധി പകര്ന്നുനല്കിയ പാഠം നല്ല ഭാവി ആസൂത്രണം ചെയ്യാന് സഹായകമാണെന്നും അദ്ദേഹം വ്യക്തമാക്കി.
(
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
മൃഗഡോക്ടറുടെ സേവനം കർഷകരുടെ വാതിൽപ്പടിയിൽ : കേന്ദ്ര മന്ത്രി പർഷോത്തം രുപാല
മൃഗഡോക്ടറുടെ സേവനം കർഷകരുടെ വാതിൽപ്പടിയിൽ ലഭ്യമാക്കി മൃഗങ്ങളെ ചികിത്സിക്കുമെന്നു കേന്ദ്ര ഫിഷറീസ്, മൃഗസംരക്ഷണം, ക്ഷീരവികസന മന്ത്രി പർഷോത്തം രുപാല പറഞ്ഞു. 29 മൊബൈൽ വെറ്ററിനറി യൂണിറ്റുകളുടെ ഫ്ലാഗ് ഓഫ് തിരുവനന്തപുരത്ത് ചെയ്യുകയായിരുന്നു കേന്ദ്ര മന്ത്രി. 1962 എന്ന നമ്പറിൽ ഒരു കോൾ ദൂരത്തിൽ സുസജ്ജമായ വെറ്റിനറി സൗകര്യങ്ങൾ ലഭ്യമാകുമെന്നും അദ്ദേഹം പറഞ്ഞു. ഈ എംവിയുകൾക്കു സംസ്ഥാനത്തിന്റെ ഓരോ കോണിലും അതിവേഗം എത്തിച്ചേരാനാകുമെന്നും ശ്രീ രൂപാല പറഞ്ഞു.
ഈ സംവിധാനം ഉയർന്ന ഉൽപ്പാദനക്ഷമതയുള്ള പാലുൽപ്പന്നങ്ങൾ വികസിപ്പിക്കുന്നതിനുള്ള ക്ഷീരകർഷകരുടെ ആത്മവിശ്വാസം വർധിപ്പിക്കും. ഓരോ എംവിയുവിയിലും കന്നുകാലി കർഷകർക്ക് പ്രത്യേക സേവനങ്ങൾ നൽകുന്നതിന് മൃഗഡോക്ടറും സഹായിയുമുണ്ടാകുമെന്നും മന്ത്രി പറഞ്ഞു. മൃഗങ്ങളുടെ പ്രസവാവശ്യത്തിനും ഇതുപകരിക്കും എന്നും അദ്ദേഹം പറഞ്ഞു.
ക്ഷീരമേഖലയെ ഉപജീവനാധിഷ്ഠിത കാർഷികമേഖല എന്ന നിലയിൽനിന്നു വാണിജ്യപരമായി ലാഭകരമായ സംരംഭമാക്കി മാറ്റുന്നതിന് ഈ പദ്ധതി സഹായിക്കും എന്ന് അദ്ദേഹം പറഞ്ഞു.ഇതു കേരളത്തിലെ യുവാക്കൾക്കു ലാഭകരമായ തൊഴിലവസരമാകും എന്നും കൂടുതൽ യുവജനങ്ങൾ ഈ മേഖലയിലേക്ക് വരാൻ പ്രോത്സാഹിപ്പിക്കുമെന്നും ശ്രീ രുപാല പറഞ്ഞു.ഈ രംഗത്തെ സംസ്ഥാനത്തിന്റെ ആവശ്യങ്ങൾ അനുഭാവപൂർവം പരിഗണിക്കുമെന്നും അദ്ദേഹം പറഞ്ഞു.
1962 എന്ന ഹെൽപ്പ്ലൈൻ നമ്പരുള്ള കേന്ദ്രീകൃത കോൾ സെന്റർ വിദേശകാര്യ പാർലിമെന്ററികാര്യ മന്ത്രി ശ്രീ വി മുരളീധരൻ ഉദ്ഘാടനം ചെയ്തു. മൃഗസംരക്ഷണ ക്ഷീരവികസന രംഗത്ത് സംസ്ഥാനത്തിന് സ്വയം പര്യാപ്തത കൈവരിക്കനായി കേന്ദ്ര നടപടികൾ സഹായിക്കുമെന്ന് അദ്ദേഹം പറഞ്ഞു.
സംസ്ഥാന മൃഗസംരക്ഷണ-ക്ഷീരവികസന വകുപ്പ് മന്ത്രി ശ്രീമതി ജെ ചിഞ്ചു റാണി അധ്യക്ഷത വഹിച്ചു. ലൈവ്സ്റ്റോക്ക് ഹെൽത്ത് ആൻഡ് ഡിസീസ് കണ്ട്രോൾ പദ്ധതി, രാഷ്ട്രിയ ഗോകുൽ ദൗത്യം തുടങ്ങി നിരവധി കേന്ദ്ര പദ്ധതികൾ സംസ്ഥാനം നടപ്പാക്കി വരികയാണെന്ന് അവർ പറഞ്ഞു
ശ്രീ ബിനോയ് വിശ്വം എംപി, ജില്ലാ പഞ്ചായത്ത് പ്രസിഡന്റ് അഡ്വ സുരേഷ് കുമാർ ഡി, മൃഗസംരക്ഷണ വകുപ്പ് ഡയറക്ടർ ഡോ എ കൗശിഗൻ ഐ എ എസ് തുടങ്ങിയവർ പങ്കെടുത്തു.
-NS-
(Visitor Counter : 57
മന്ത്രിസഭ
ഭവന നിര്മ്മാണ,അധിവാസ രംഗങ്ങളിലെ സഹകരണം സംബന്ധിച്ച് ഇന്ത്യ-മൊറോക്കോ ധാരണാപത്രം
ഭവന നിര്മ്മാണ മനുഷ്യ അധിവാസ രംഗങ്ങളുമായി ബന്ധപ്പെട്ട വിവര കൈമാറ്റവും, സാങ്കേതിക സഹകരണവും പ്രോത്സാഹിപ്പിക്കുന്നതിന് ഇന്ത്യയും, മൊറൊക്കോയും തമ്മില് കഴിഞ്ഞ മാസം ഒപ്പ് വച്ച പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്രമന്ത്രിസഭായോഗം വിലയിരുത്തി.
ഭവന നിര്മ്മാണ, മനുഷ്യ അധിവാസ രംഗങ്ങളില് ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്താന് ധാരണാപത്രത്തിന്റെ നടത്തിപ്പ് വഴിയൊരുക്കും. ഇരു രാജ്യങ്ങളും തമ്മിലുള്ള വാണിജ്യ, വ്യാപാര ബന്ധങ്ങള് മെച്ചപ്പെടുത്തുന്നതോടൊപ്പം, സുസ്ഥിര നഗര വളര്ച്ച പ്രോത്സാഹിപ്പിക്കുകയും, നഗരങ്ങള് നേരിടുന്ന വെല്ലുവിളികള് നേരിടുന്നതില് പരസ്പരം സഹകരിക്കുകയും ചെയ്യും. ചെലവ് കുറഞ്ഞ ഭവന നിര്മ്മാണ പദ്ധതികള്, ജലവിതരണ, ശുചീകരണ നഗര ഗതാഗത പദ്ധതികള്, സ്മാര്ട്ട് നഗരങ്ങളുടെ വികസനം മുതലായവ പ്രാഥമികമായി ഇതില് ഉള്പ്പെടും.
ND MRD- 220
പ്രത്യേക സേവനങ്ങളും ഫീച്ചറുകളും
ഫിറ്റ് ഇന്ത്യ സ്കൂൾ വാരാഘോഷം സമാപന സമ്മേളനം ജനുവരി 23ന്
കേന്ദ്ര യുവജനകാര്യകായിക മന്ത്രാലയത്തിന് കീഴിലെ സായി- നാഷണൽ സെന്റർ ഓഫ് എക്സെല്ലെൻസ് സംഘടിപ്പിക്കുന്ന ആലപ്പുഴ ഫിറ്റ് ഇന്ത്യ സ്കൂൾ വാരാഘോഷം ആലപ്പുഴ മേഖല സമാപന സമ്മേളനം നാളെ  രാവിലെ 10 മണിക്ക് ആലപ്പുഴ എസ് ഡി വി ഗേൾസ് ഹൈസ്കൂളിൽ നടക്കും. ശ്രീ എ.എം ആരിഫ് എം.പി പരിപാടിയിൽ മുഖ്യാതിഥിയാകും. ഒളിമ്പ്യൻ ശ്രീ പി ടി പൗലോസ് ഉൾപ്പെടെ കായിക മേഖലയിലെ പ്രമുഖർ പങ്കെടുക്കും. ഫിറ്റ് ഇന്ത്യ സ്കൂൾ വാരാഘോഷത്തോടനുബന്ധിച്ചുള്ള ഫിറ്റ് ഇന്ത്യ മേള ഈ മാസം 16-നാണ് ആരംഭിച്ചത്. ആരോഗ്യമുള്ള ശരീരത്തിന് കുട്ടികളെയും മാതാപിതാക്കളേയും അധ്യാപകരേയും ബോധവാത്മാരാക്കുക എന്ന ലക്ഷ്യത്തോടെ രാജ്യത്തെ വിവിധ സ്കൂളുകളിൽ ഫിറ്റ് ഇന്ത്യ സ്കൂൾ വാരാഘോഷത്തിന് 2019 ലാണ് തുടക്കം കുറിച്ചത്. പരിപാടിയുടെ ഭാഗമായി ക്വിസ്, സംവാദം, ഉപന്യാസം, പോസ്റ്റർ നിർമ്മാണം, യോഗ തുടങ്ങി വിവിധ ഇനം മത്സരങ്ങൾ നടക്കും. 2.2 ലക്ഷത്തിലധികം സ്കൂളുകൾ പരിപാടിയിൽ ഇതുവരെ പങ്കെടുത്തിട്ടുണ്ട്.
--ND--
(Visitor Counter : 43
മന്ത്രിസഭ
പാരമ്പര്യവൈദ്യം, ഹോമിയോപ്പതി മേഖലയിലെ സഹകരണത്തെക്കുറിച്ച് ഇന്ത്യയും സിംബാബ്വെയും തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
പാരമ്പര്യവൈദ്യം, ഹോമിയോപ്പതി മേഖലയിലെ സഹകരണത്തെക്കുറിച്ച് ഇന്ത്യയും സിംബാബ്വെയും തമ്മിൽ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ മുൻകാല പ്രാബല്യത്തോടെ അംഗീകാരം നൽകി. 2018 നവംബർ 3 നാണ് ധാരണാപത്രം ഒപ്പിട്ടത്.
പാരമ്പര്യവൈദ്യ സമ്പ്രദായങ്ങളുടെയും ഹോമിയോപ്പതിയുടെയും വികസനത്തിനായി ഇരു രാജ്യങ്ങളും തമ്മിലുള്ള സഹകരണത്തിന് ഇത് ഒരു ചട്ടക്കൂടാകും. കൂടാതെ പാരമ്പര്യ വൈദ്യരംഗത്ത് ഇരു രാജ്യങ്ങൾക്കും പ്രയോജനം ചെയ്യും.
താഴെപ്പറയുന്ന മേഖലകളിലാണ് സഹകരണത്തിന് ധാരണ.
പരിശീലനത്തിനും അധ്യാപന ആവശ്യങ്ങൾക്കുമായി വിദഗ്ധരുടെ കൈമാറ്റം
ഔദ്യോഗികമായി പരസ്പരം അംഗീകരിക്കുന്ന മരുന്നുസമ്പ്രദായങ്ങളുടെ അംഗീകാരം
കേന്ദ്ര / സംസ്ഥാന അംഗീകൃത സർവകലാശാലകൾ നൽകുന്ന വിദ്യാഭ്യാസ യോഗ്യതകളുടെ ഉഭയകക്ഷി അംഗീകാരം
അംഗീകൃത സ്ഥാപനങ്ങളിൽ വിദ്യാഭ്യാസ സ്കോളർഷിപ്പ്
രാജ്യങ്ങളിലെ നിലവിലുള്ള നിയമങ്ങൾ അനുസരിച്ച് യോഗ്യതയുള്ള പരിശീലകർ പരസ്പര അടിസ്ഥാനത്തിൽ പ്രാക്ടീസ് ചെയ്യാൻ അനുമതി
മറ്റേതെങ്കിലും മേഖലകളിലും സഹകരണത്തിന്റെ മാതൃകകൾക്ക് പിന്നീട് ഉഭയകക്ഷി അംഗീകാരം നൽകും
പ്രധാനമന്ത്രിയുടെ ഓഫീസ്
രാജസ്ഥാനിലെ പാലിയിലുണ്ടായ വാഹനാപകടത്തെ തുടര്ന്നുണ്ടായ ജീവഹാനിയില് പ്രധാനമന്ത്രിയുടെ അനുശോചനം
രാജസ്ഥാനിലെ പാലിയിലുണ്ടായ വാഹനാപകടത്തില് ജീവന് നഷ്ടപ്പെട്ടതില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
'രാജസ്ഥാനിലെ പാലിയിലുണ്ടായ അപകടം ദു:ഖകരമാണ്. ദുഃഖത്തിന്റെ ഈ മണിക്കൂറില് എന്റെ ചിന്തകള് ദുഃഖിതരായ കുടുംബങ്ങള്ക്കൊപ്പമാണ്. പരിക്കേറ്റവര് വേഗത്തില് സുഖം പ്രാപിക്കട്ടെയെന്ന് ഞാന് പ്രാര്ത്ഥിക്കുന്നു: പ്രധാനമന്ത്രി @narendramodi'.
--ND--
(The accident in Pali, Rajasthan is saddening. In this hour of grief, my thoughts are with the bereaved families. I pray for a speedy recovery of those injured: PM @narendramodi
— PMO India  August 19, 2022
ശാസ്ത്രത്തിലും വൈദ്യശാസ്ത്രത്തിലും, വിശേഷിച്ച് ഹൈ ആള്റ്റിറ്റിയൂഡ് ജീവശാസ്ത്രത്തിലും വൈദ്യശാസ്ത്രത്തിലും, ഉള്ള പരസ്പര ബന്ധം മെച്ചപ്പെടുത്തുക എന്ന ഉദ്ദേശ്യത്തോടെ ഹൈ ആള്റ്റിറ്റിയൂഡ് ജീവശാസ്ത്രത്തിലും വൈദ്യശാസ്ത്രത്തിലും സംയുക്ത ഗവേഷണത്തിനായി ഇന്ത്യയും കിര്ഗിസ്ഥാനും സഹകരണ പത്രം ഒപ്പുവെക്കന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
ഉയര്ന്ന പ്രദേശങ്ങളില് കഴിയേണ്ടിവരുന്ന സൈനികരുടെ മാനസികാവസ്ഥ പഠിക്കാന് സഹായിക്കുന്ന സഹകരണ പത്രം, യോഗ പരിശീലനത്തിലൂടെയോ ഔഷധങ്ങളിലൂടെയോ പോഷകവസ്തുക്കളിലൂടെയോ ഇന്ത്യയിലെയും കിര്ഗിസ്ഥാനിലെയും ഉയര്ന്ന പ്രദേശങ്ങളില് കഴിയുന്ന സൈനികരുടെയും ജനതയുടെയും രോഗങ്ങള് കുറച്ചുകൊണ്ടുവരുന്നതിനുള്ള വഴികള് തേടും.
ആഭ്യന്തരകാര്യ മന്ത്രാലയം
നിരീക്ഷണം, നിയന്ത്രണം, ജാഗ്രത എന്നിവയ്ക്കുള്ള മാർഗ്ഗനിർദ്ദേശങ്ങൾ കേന്ദ്ര ആഭ്യന്തരമന്ത്രാലയം ദീർഘിപ്പിച്ചു
നിരീക്ഷണം, നിയന്ത്രണം, ജാഗ്രത എന്നിവ സംബന്ധിച്ച് നിലവിലുള്ള മാർഗ്ഗനിർദ്ദേശങ്ങൾ 31.03.2021 ലേക്ക് ദീർഘിപ്പിച്ചു കൊണ്ട് കേന്ദ്ര ആഭ്യന്തര മന്ത്രാലയം ഇന്ന് ഉത്തരവ് പുറത്തിറക്കി. നിശ്ചയിക്കപ്പെട്ടിട്ടുള്ളവർക്ക് വാക്സിൻ, എത്രയും പെട്ടെന്ന് നൽകാൻ സംസ്ഥാനങ്ങളോടും കേന്ദ്രഭരണപ്രദേശങ്ങളോടും നിർദ്ദേശവും നൽകിയിട്ടുണ്ട്.
ഇതനുസരിച്ച് കണ്ടെയിൻമെന്റ് സോണുകൾ നിർണ്ണയിക്കുന്നത് ശ്രദ്ധാപൂർവ്വം തുടരണം; ഈ മേഖലകളിൽ നിർദ്ദിഷ്ട നിയന്ത്രണ നടപടികൾ കർശനമായി തുടരണം; കോവിഡ് പ്രതിരോധിക്കാനുള്ള പെരുമാറ്റ ശീലങ്ങൾ പ്രോത്സാഹിപ്പിക്കുകയും കർശനമായി നടപ്പാക്കുകയും വേണം; അനുവദിച്ചിട്ടുള്ള വിവിധ പ്രവർത്തനങ്ങൾക്ക് നിർദ്ദേശിച്ചിട്ടുള്ള മാതൃകാപ്രവർത്തന ചട്ടങ്ങൾ സൂക്ഷ്മമായി പിന്തുടരുകയും വേണം.
അതിനാൽ 27.01.2021 ന് പുറത്തിറക്കിയ മാർഗ്ഗനിർദ്ദേശമനുസരിച്ചുള്ള ശ്രദ്ധാപൂർവ്വമായ സമീപനം, സംസ്ഥാനങ്ങളും കേന്ദ്രഭരണപ്രദേശങ്ങളും കർശനമായി നടപ്പാക്കേണ്ടതാണ്.
മന്ത്രിസഭ
കാര്ഷിക അനുബന്ധ മേഖലകളില് ഇന്ത്യാ - ലെബനന് സഹകരണം
കാര്ഷിക, അനുബന്ധ മേഖലകളില് ഇന്ത്യയും ലെബനനും തമ്മില് സഹകരിക്കുന്നതിനുള്ള ഒരു ധാരണാപത്രം ഒപ്പിടാന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
കാര്ഷിക മേഖലയിലെ ഉഭയകക്ഷി സഹകരണം ഇരു രാജ്യങ്ങള്ക്കും പരസ്പരം പ്രയോജനകരമായിരിക്കും. രണ്ടു രാജ്യങ്ങളിലെയും മികച്ച കൃഷി രീതികളെ കുറിച്ച്പരസ്പരം മനസ്സിലാക്കുന്നതിനും, ഉല്പാദനക്ഷമത വര്ദ്ധിപ്പിക്കുന്നതിനും മെച്ചപ്പെട്ട, ആഗോള വിപണി ലഭ്യമാക്കുന്നതിനും ധാരണാപത്രം വഴിയൊരുക്കും.
ലോകമെമ്പാടുമുള്ള മികച്ച കൃഷിരീതികളും, വിപണികളും പ്രാപ്യമാകുന്നതോടെ കാര്ഷികോല്പാദനവും ഉല്പാദനക്ഷമതയും വര്ദ്ധിപ്പിക്കാനും ധാരണാപത്രം സഹായിക്കും. ഉല്പാദനവും ഉല്പാദനക്ഷമതയും കൂട്ടുന്നതിന് നവീന സങ്കേതങ്ങള് അവലംബിക്കുന്നതിനും ഭക്ഷ്യസുരക്ഷിതത്വം ശക്തിപ്പെടുത്തുന്നതിനും ഇത് സഹായിക്കും.
ND/MRD
(Visitor Counter : 87
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഓഗസ്റ്റ് 27, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 211.39 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 25,86,805 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 87,311 പേർ; ചികിത്സയിലുള്ളത് ആകെ രോഗബാധിതരുടെ 0.20%
കഴിഞ്ഞ 24 മണിക്കൂറിനിടെ 12,875 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,37,83,788 ആയി; രോഗമുക്തി നിരക്ക് 98.62%
കഴിഞ്ഞ 24 മണിക്കൂറിൽ 9,520 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 2.50%; പ്രതിവാര രോഗസ്ഥിരീകരണ നിരക്ക് 2.80%
ആകെ നടത്തിയത് 88.47 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,81,205 പരിശോധനകൾ
RRTN
(Visitor Counter : 67
ധനകാര്യ മന്ത്രാലയം
നികുതിദായകരുടെ സംഭാവനകളെ മാനിക്കുന്നതിനായി സിബിഐസി അഭിനന്ദന സർട്ടിഫിക്കേറ്റുകൾ നൽകും
(ന്യൂഡൽഹി, ജൂൺ 30, 2021
2017 ജൂലൈ 1 ന് അവതരിപ്പിച്ച ചരിത്രപരമായ നികുതി പരിഷ്കരണമാണ് ജിഎസ്ടി. ജിഎസ്ടി നടപ്പാക്കിയിട്ട് 4 വർഷം പൂർത്തിയാകുന്നതിന്റെ തലേദിവസം, ജിഎസ്ടി വിജയഗാഥയുടെ ഭാഗമായ നികുതിദായകരെ അഭിനന്ദിക്കാൻ തീരുമാനിച്ചു.
സമയബന്ധിതമായി റിട്ടേൺ സമർപ്പിക്കുന്നതിനൊപ്പം ജിഎസ്ടി പണമായി അടയ്ക്കുന്നതിൽ ഗണ്യമായ സംഭാവന നൽകിയ നികുതിദായകരെ തിരിച്ചറിയുന്നതിന് കേന്ദ്ര പരോക്ഷനികുതി, കസ്റ്റംസ് ബോർഡ് ഒരു ഡാറ്റാ അനലിറ്റിക്സ് നടത്തി. തൽഫലമായി 54,439 നികുതിദായകരെ കണ്ടെത്തി. ഈ നികുതിദായകരിൽ 88 ശതമാനത്തിലധികം സൂക്ഷ്മ , ചെറുകിട , ഇടത്തരം സംരംഭങ്ങൾ  എന്നീ മേഖലയിൽ ഉള്ളവരാണ്. സംസ്ഥാനങ്ങൾ / കേന്ദ്രഭരണ പ്രദേശങ്ങളിലെ നികുതിദായകരുടെ എണ്ണം പട്ടികയിൽ ചേർത്തിരിക്കുന്നു:
|
|
State/UT
|
|
Count of GSTIN
|
|
Maharashtra
|
|
15131
|
|
Karnataka
|
|
7254
|
|
Tamil Nadu
|
|
5589
|
|
Haryana
|
|
3459
|
|
West Bengal
|
|
2977
|
|
Telangana
|
|
2863
|
|
Rajasthan
|
|
2527
|
|
Uttar Pradesh
|
|
2179
|
|
Gujarat
|
|
2162
|
|
Punjab
|
|
1709
|
|
Madhya Pradesh
|
|
1694
|
|
Kerala
|
|
1385
|
|
Delhi
|
|
1163
|
|
Uttarakhand
|
|
895
|
|
Assam
|
|
583
|
|
Bihar
|
|
551
|
|
Andhra Pradesh
|
|
516
|
|
Goa
|
|
436
|
|
Chandigarh
|
|
361
|
|
Chattisgarh
|
|
192
|
|
Dadra and Nagar Haveli
|
|
181
|
|
Odisha
|
|
128
|
|
Tripura
|
|
104
|
|
Jharkhand
|
|
96
|
|
Meghalaya
|
|
88
|
|
Himachal Pradesh
|
|
60
|
|
Pondicherry
|
|
47
|
|
Sikkim
|
|
44
|
|
Jammu and Kashmir
|
|
32
|
|
Mizoram
|
|
24
|
|
Arunachal Pradesh
|
|
2
|
|
Nagaland
|
|
2
|
|
Andaman and Nicobar Islands
|
|
2
|
|
Manipur
|
|
1
|
|
Lakshadweep Islands
|
|
1
|
|
Ladakh
|
|
1
|
|
Total
|
|
54,439
ജിഎസ്ടി നികുതിദായകരുടെ സംഭാവനയ്ക്കായി അവരോട് നേരിട്ട് ആശയവിനിമയം നടത്താനുള്ള ആദ്യ ശ്രമമാണിത്. ഒരു അംഗീകാരമെന്ന നിലയിൽ, ഈ നികുതിദായകർക്ക് കേന്ദ്ര പരോക്ഷ നികുതി, കസ്റ്റംസ് ബോർഡ് അഭിനന്ദന സർട്ടിഫിക്കറ്റുകൾ നൽകും. ചരക്ക് സേവന നികുതി ശൃംഖല  വ്യക്തിഗത നികുതിദായകർക്ക് അഭിനന്ദന സർട്ടിഫിക്കറ്റുകൾ ഇ-മെയിൽ വഴി അയയ്ക്കും. നികുതിദായകർക്ക് ഈ സർട്ടിഫിക്കറ്റുകൾ പ്രിന്റ് എടുത്തു പ്രദർശിപ്പിക്കാനും കഴിയും.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഇന്ത്യൻ പുനരുപയോഗ ഊർജ വികസന ഏജൻസി ലിമിറ്റഡിനെ പ്രാരംഭ പൊതു ഓഹരിവിൽപ്പന വഴി ഗവണ്മെന്റിന്റെ ഓഹരിയുടെ ഭാഗിക വിൽപ്പനയിലൂടെ ഓഹരി വിപണിയിൽ പട്ടികപ്പെടുത്തുന്നതിന് മന്ത്രിസഭയുടെ അംഗീകാരം
ഐആർഇഡിഎയുടെ പുതിയ ഓഹരികൾ വിനിമയം ചെയ്യുന്നതിലൂടെ ധനസമാഹരണത്തിനും അംഗീകാരം
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യ മന്ത്രിസഭാസമിതി  നവ-പുനരുപയോഗ ഊർജ മന്ത്രാലയത്തിനു  കീഴിലുള്ള സിപിഎസ്ഇയായ ഐആർഇഡിഎയെ പ്രാരംഭ പൊതു ഓഹരിവിൽപ്പന വഴി ഗവണ്മെന്റിന്റെ ഓഹരിയുടെ ഭാഗിക വിൽപ്പനയിലൂടെ ഓഹരിവിപണികളിൽ പട്ടികപ്പെടുത്തുന്നതിന് അംഗീകാരം നൽകി. പുതിയ ഓഹരികൾ വിതരണം ചെയ്യുന്നതിലൂടെ ഐആർഇഡിഎയ്ക്ക് ധനം സ്വരൂപിക്കാനും അനുമതി നൽകി. നിക്ഷേപ - പൊതു ആസ്തി നിർവഹണ വകുപ്പ്  പട്ടികപ്പെടുത്തലിനു നേതൃത്വം നൽകും.
ഐപിഒ വഴി ഓഹരി വിലനിർണയ അടിസ്ഥാനത്തിൽ പൊതുജനങ്ങൾക്ക് ₹ 10.00 വീതമുള്ള 13.90 കോടി പുതിയ ഓഹരികൾ വിതരണം ചെയ്യാൻ ഐആർഇഡിഎയെ അനുവദിക്കുന്നതിന്, 2017 ജൂണിൽ എടുത്ത സിസിഇഎ തീരുമാനം മറികടന്നാണ് പുതിയ തീരുമാനം. 2022 മാർച്ചിൽ ഗവൺമെന്റ് 1500 കോടി രൂപ മൂലധനം നൽകിയതിനെത്തുടർന്നു മൂലധന ഘടനയിൽ വന്ന മാറ്റത്തെ തുടർന്നാണ് അതിവേഗതീരുമാനം അനിവാര്യമായത്.
പ്രാരംഭ പൊതു ഓഹരിവിൽപ്പന  ഒരുവശത്ത് ഗവൺമെന്റിന്റെ നിക്ഷേപമൂല്യത്തിന്റെ സാധ്യതകൾ തുറക്കാൻ സഹായിക്കും. മറുവശത്ത് ദേശീയ ആസ്തിയിൽ ഓഹരി നേടാനും അതിൽ നിന്ന് ആനുകൂല്യങ്ങൾ നേടാനും പൊതുജനങ്ങൾക്ക് അവസരം നൽകും. കൂടാതെ, പൊതു ഖജനാവിനെ ആശ്രയിക്കാതെ വളർച്ചാപദ്ധതികൾ നിറവേറ്റുന്നതിനുള്ള മൂലധന ആവശ്യകതയുടെ ഒരു ഭാഗം സ്വരൂപിക്കുന്നതിനും കൂടുതൽ വിപണി അച്ചടക്കത്തിലൂടെയും പട്ടികപ്പെടുത്തൽ ആവശ്യകതകളിൽ നിന്നും വെളിപ്പെടുത്തലുകളിൽ നിന്നും ഉണ്ടാകുന്ന സുതാര്യതയിലൂടെയും ഭരണം മെച്ചപ്പെടുത്തുന്നതിനും ഇത് ഐആർഇഡിഎയെ സഹായിക്കും.
1987-ൽ സംയോജിപ്പിച്ച മിനി-രത്ന  സിപിഎസ്ഇ നിലവിൽ ഇന്ത്യാ ഗവണ്മെന്റിന്റെ പൂർണ ഉടമസ്ഥതയിലുള്ളതാണ്. കൂടാതെ ഇന്ത്യയിലെ പുനരുപയോഗ ഊർജ  - ഊർജ കാര്യക്ഷമത  പദ്ധതികൾക്ക് ധനസഹായം നൽകുന്നതിലും ഏർപ്പെട്ടിരിക്കുന്നു. റിസർവ് ബാങ്ക് ഓഫ് ഇന്ത്യയിൽ  ബാങ്കിങ് ഇതര സാമ്പത്തിക കമ്പനിയായി  ഇതു രജിസ്റ്റർ ചെയ്തിട്ടുണ്ട്. കാലാവസ്ഥാ വ്യതിയാനത്തെക്കുറിച്ചുള്ള പാരീസ് ഉടമ്പടിയിൽ ദേശീയതലത്തിൽ നിർണയിക്കപ്പെട്ട പ്രതിബദ്ധതയുടെ  ഭാഗമായി ഗവണ്മെന്റ് നടത്തിയ പ്രതിജ്ഞയ്ക്ക് അനുസൃതമായി, 2022-ഓടെ 175 ജിഗാവാട്ട് സ്ഥാപിത ആർഇ ശേഷിയും 2030-ഓടെ 500 ജിഗാവാട്ട് സ്ഥാപിത ആർഇ ശേഷിയും കൈവരിക്കാൻ ഗവണ്മെന്റ് ലക്ഷ്യമിടുന്നു. ആർഇ ലക്ഷ്യങ്ങൾ കൈവരിക്കുന്നതിൽ ഐആർഇഡിഎയ്ക്ക് പ്രധാന പങ്കു വഹിക്കാനാകും.
കേന്ദ്ര ഗവണ്മെന്റിന്റെ പുനരുപയോഗ ലക്ഷ്യങ്ങൾക്ക് അനുസൃതമായി ഐആർഇഡിഎ അവരുടെ വ്യാവസായികപദ്ധതി അനുസരിച്ച് പുനരുപയോഗ ഊർജ/ഊർജകാര്യക്ഷമത പദ്ധതികൾ നടപ്പിലാക്കുന്നതും പ്രവർത്തിപ്പിക്കുന്നതും, നൈപുണ്യമുള്ളവർക്കും അവിദഗ്ധർക്കും നേരിട്ടും അല്ലാതെയും തൊഴിലവസരങ്ങൾ സൃഷ്ടിക്കാൻ സഹായിക്കും.
ND
(